C 275/32
DA
Den Europæiske Unions Tidende
18.7.2022
2.11.
EØSU anbefaler, at Kommissionen også prioriterer missioner og foranstaltninger, der skaber nye kvalitetsjob, forretningsmuligheder, indkomst, velstand og gode levevilkår for EU's borgere, såsom beskyttelse af konkurrenceevnen for Europas teknologiske produkter mod den stadig hårdere globale konkurrence (navnlig fra Kina, Sydkorea osv.). 2.12.
En betydelig del af Europas job og velstand stammer fra eksport af dets teknologiske produkter (biler, maskiner, materialer osv.).
En anden vigtig kilde til nye job i Europa er mikrovirksomheder og SMV'er, innovative nystartede virksomheder, scaleupvirksomheder og højere uddannelse. 3.
Særlige bemærkninger 3.1.
Mission 1 — Tilpasning til klimaændringer 3.1.1.
Klimaændringer er en af de største udfordringer for menneskeheden i det 21. århundrede.
De politiske beslutningstagere vil skulle foregribe de kommende ændringer for at beskytte de mest udsatte sektorer og grupper, også med hensyn til beskæftigelse.
3.1.2.
Næsten alle foranstaltningerne i den grønne pagt munder ud i prisstigninger på elektricitet, brændstof, boligopvarmning osv. for EU's borgere.
Disse prisstigninger har en særlig stor indvirkning på de hundredvis af millioner mennesker i EU's medlemsstater med lav- og mellemindkomster og sårbare personer generelt, som ofte er EU-borgere med lave indkomster.
Det betyder, at alle foranstaltninger under den grønne pagt har en betydelig social indvirkning og skal håndteres omhyggeligt.
De skal øge velstanden frem for at marginalisere dem, der har brug for støtte til at tackle forandringerne.
3.1.3.
Eksempelvis vil følgende nye teknologier uden tvivl spille en meget vigtig rolle med hensyn til at reducere CO2-emissionerne: — dekarbonisering af elproduktion — dekarbonisering af CO2-udledende industrier, f.eks. stålindustrien, cementindustrien osv. — CO2-opsamling og -lagring (CCS) og f.eks. rensningsanlæg — oplagring af elektricitet i meget stor skala til lave specifikke omkostninger — elektromobilitet — intelligente net og højspændingsnet — intelligente byer osv.
3.1.4.
Det er ingen sag at opregne disse teknologier, men at indføre dem bliver uden tvivl en enorm udfordring i betragtning af det omfang, der er behov for såvel i alle 27 EU-medlemsstater som globalt.
3.1.5.
Et centralt spørgsmål i denne globale konkurrence vedrørende nye teknologier er det store antal forskere og ingeniører, der bliver brug for.
Dette er helt klart en enorm udfordring for Europa.
Landene i Asien har øget antallet af studerende inden for fysik, IKT og ingeniørvidenskab massivt i løbet af de seneste 20 år, mens antallet har været mere eller mindre stagnerende i Europa.
De europæiske missioner bør ikke blot fremme en stigning i antallet af disse studerende, EU bør også gøre sit til at vende den nuværende »hjerneflugt« af højt kvalificerede personer til en »hjernegevinst« for EU.
3.1.6.
EØSU anbefaler kraftigt, at Kommissionen fastlægger foranstaltninger til en markant forbedring af de grundlæggende færdigheder og øger antallet af studerende inden for fysik, IKT, ingeniørvidenskab, medicin og farmakologi væsentligt i Europa inden for de næste 20 år.
Uden en sådan pulje af kompetence inden for ingeniørvidenskaben vil Europa fortsat sakke bagud inden for alle de teknologier, der er nødvendige for at bekæmpe klimaændringerne. 3.2.
Mission 2 — Kræft 3.2.1.
EU-27 oplever et støt stigende antal kræfttilfælde.
EU-27 må arbejde sammen om at forbedre diagnosticering, terapier, adgang til personlige lægemidler, behandlinger og forebyggelse — som det allerede blev understreget i EØSU's udtalelse om Den europæiske kræfthandlingsplan fra juni 2021 (4).
EØSU glæder sig derfor over, at forskning i forebyggelse og helbredelse af kræft er blevet angivet som en af EU's fem missioner.
(4)
EUT C 341 af 24.8.2021, s.
76.